憩昌化民家
作者：高似孫
朝代：宋

paragraphs: 晚程息勞轍，白日流西暉。
水鳥得魚去，耘夫荷鋤歸。
川原杳仟綿，林野雜依霏。
一來扣竹館，相邀入荆扉。
重巖吐清溜，澄陰布殘菲。
曰予考此室，十世相因依。
左右桑果足，歲日雞豚肥。
豐猶未至裕，歉亦無能饑。
予聞良自愜，欲謀北山薇。
有田可同耕，有蠶當共衣。
車夫猝無情，此志仍重違。